b'\n_START_ARTICLE_\nMarko Hudnik\n_START_SECTION_\n\xc5\xbdivljenjepis\n_START_PARAGRAPH_\nHudnik je vojni \xc4\x8das od 1941 do 1945 pre\xc5\xbeivel kot izgnanec v Beogradu. Od jeseni 1945 je \xc5\xbeivel v Ljubljani, kjer je hodil na gimnazijo in leta 1950 maturiral. Od leta 1950 do 1954 je obiskoval Filozofsko fakulteto v Ljubljani, oddelek za primerjalno knji\xc5\xbeevnost. V zadnjem letniku je \xc5\xa1tudij opustil in se zaposlil v jeseni\xc5\xa1ki Ob\xc4\x8dinski knji\xc5\xbenici. Tu je slu\xc5\xbeboval do upokojitve 1992. Sodeloval je tudi z Gledali\xc5\xa1\xc4\x8dem Tone \xc4\x8cufar in pri oddajah jeseni\xc5\xa1kega radia. Kot urednik Letnih \xc4\x8dasov, glasila Haiku dru\xc5\xa1tva Slovenije, ter pisec ocen in teoreti\xc4\x8dnih \xc4\x8dlankov je zelo vpliven v slovenskem haikujskem gibanju.'